Neugrund kraterra

Neugrund kraterra Estoniako meteorito talka-krater bat da. Munduan itsas hondoan aurkitu diren 5 talka-kraterretako bat da. Kraterrak 8 km-ko diametroa du (5.0 mi).  

Neugrund talka-egitura, Kanbriar goiztiarrean (duela 535 Ma) eratu zela uste da, kilometro bateko diametroa zuen asteroide baten talkaren ondorioz.

 Historia 
Inpaktu osteko sedimentuz osatutako meseta zentral zirkular batek betetzen du itsaspeko egitura hori, eta aspalditik ezaguna zena marinelentzat. Baina gunean hartan sakabanaturiko gneiss-bretxa harkaitzak lehen aldiz deskribatu ziren eta argazkia atera zitzaien 1920ko hamarkadan.Öpik A. 1927. Die Inseln Odensholm und Rogö. Ein Beitrag zur Geologie von NW-Estland. Publications of the Geological Institution of the University of Tartu 9: 1–69.

Hurrengo hamarkadetan, harrien mineralogia ikertu zuten, harkaitzen jatorria bilatuz arrakastarik gabe.

Ez zen 1980ko hamarkadara arte kraterraren geologia ikertu. Garai hartan Estoniako eta beste Sobietar Batasuneko lurraldeen mapatze geologiko eta geofisikoak egin ziren 1:200.000ko eskalan.Suuroja, S., Suuroja, K., Talpas, A. 2007. Seafloor geological investigations in Estonian shelf area. Baltica, Vol. 20 (1-. 2), 53-58. Vilnius. ISSN 3067-3064

 Geografia 
Neugrund talka-kraterra Finlandiako golkoaren hego sarreran aurkitzen da, Osmussaar uhartearen ekialdera eta Krass uhartearen mendebaldera. Estoniako ipar-mendebaldeko kostaldean eta itsasertzetik kanpo, Neugrund banku ozeanikoaren azpian dago.

 Datazioa 
Hasiera batean Ordoviziarrean 470 Ma inguru datatu zen, ondorengo ikerketek Kanbriarrean (535 Ma inguru) datatzen zutelarik. Proposatu da Neugrund kraterra Ordoviziar meteoroen gertaeran sortu zela, asteroide handi hipotetiko bat zuzenean Jupiterrekin orbita erresonante batera transferitu zenean, bere orbita Lurra atzemateko desplazatu zuena.

Teoria erakargarri hau aldatu beharra egon daiteke ikerketa berriagoak inpaktuaren adina Kanbriarrean jartzen duen heinean.

 Erreferentziak 

 Kanpo estekak 

Kategoria:Lurreko inpaktuzko kraterrak
Kategoria:Estoniako geologia
Kategoria:Estoniako geografia
Kategoria:Kanbriarra
Kategoria:Lääneko konderria